Kretingalė
Kretingalė – miestelis Klaipėdos rajono savivaldybėje, šalia kelio  168  Klaipėda–Kretinga , 7 km į pietvakarius nuo Kretingos, prie Dangės (Akmenos) upės. Seniūnijos ir seniūnaitijos centras. Yra Kretingalės evangelikų liuteronų bažnyčia (paveldo objektas, pastatyta 1741 m.). Bažnyčia dabar naudojama ir vietos katalikų parapijos reikmėms, taip pat vyksta muzikos renginiai. Yra kapinės, veikia Kretingalės pagrindinė mokykla, biblioteka, paštas (LT-96044), mėsos perdirbimo įmonė. Vakariniu pakraščiu eina geležinkelis Vilnius–Klaipėda, yra Kretingalės geležinkelio stotis.